මාකඳුරේ මධුෂ්, කොස්ගොඩ තාරක, කොස්ගොඩ සුජී යන මේ තිදෙනාගේම මෙන්ම විදේශගතව සිටින සුජී වෙනුවෙන් මෙරට නායකත්වය මෙහෙයවන පොඩි ලැසීගේද ප්‍රධාන ආදායම් මාර්ග බවට පත්ව තිබෙන්නේ කප්පම් ගැනීම් හා කුඩු ජාවාරමය. මාකඳුරේ මධුෂ් පසුගිය වසරේ පෙබරවාරි මාසයේදී ඩුබායිවලදී අත්අඩංගුවට පත්වන තෙක් ලංකාවට පැමිණි බොහෝ කුඩු තොගවල අයිතිකරු ලෙස හඳුන්වාදෙනු ලැබුවේ මධුෂ්වය. ඉන්පසු හොර රහසේ මුහුදු මාර්ග ඔස්සේ ලංකාවට ගෙන ආ බොහෝ කුඩු තොගවල අයිතිකරුවන් ලෙස පොලිසිය හඳුන්වා දෙනු ලැබුවේ කොස්ගොඩ තාරක, කොස්ගොඩ සුජී හා රිමාන්ඩ් භාරයේ සිටින තවත් සුප්‍රසිද්ධ කුඩු ජාවාරම්කරුවන් එක්කෙනෙක් හෝ දෙන්නෙකි. පසුගිය වසරේ පෙබරවාරි මාසයේදී අත්අඩංගුවට ගත් මෙරට විශාලතම කුඩු තොගය බවට පත්වු කුඩු කිලෝග්‍රෑම් 295 වගකිවයුත්තේ කොස්ගොඩ සුජී බව පොලිසියේ පරීක්ෂණවලදී අනාවරණය වූ බව පැවසිණ. කොස්ගොඩ තාරකගේ කිලෝග්‍රෑම් 225 අත්අඩංගුවට පත්වන්නේ මේ වසරේ මැයි මාසයේදීය.
කොස්ගොඩ තාරකගේ කුඩු අහු වෙන්නේ මොන මාසයේ දී ද ?
මැයි